paragraph_text: Formula Tasman ili Tasman serija je bilo automobilističko natjecanje koje se održavalo od 1964. do 1975. na Novom Zelandu i Australiji. Natjecanje je nazvano po Tasmanovom moru koje spaja te dvije zemlje, a sastojalo se uglavnom od osam utrka, po četiri u svakoj državi i održavalo se od siječnja do ožujka. Pošto je u to doba godine u Europi zima, te nisu održavana natjecanja, mnogi vozači i momčadi Formule 1 nastupali su u Formuli Tasman, kako bi odmjeravali snage s domaćim vozačima. Serija Tasman bila je jako popularna, osobito u razdoblju od 1964. do 1969. za koje se može reći da je bilo njeno zlatno doba.<ref> Serija Tasman: Uvod F1puls, Damir Abramović. Objavljeno 7. veljače 2016. Pristupljeno 8. travnja 2020.